YUVARAJ
యువీని కావాలనే పక్కన పెట్టారు?
శ్రీలంక పర్యటనకు ఎంపిక చేసిన భారత జట్టులో వెటరన్‌ క్రికెటర్‌ యువరాజ్‌ సింగ్‌కి సెలెక్టర్లు మొండిచేయి చూపించిన సంగతి తెలిసిందే. విశ్రాంతిపేరుతో సెలెక్టర్లు యువరాజ్‌ సింగ్‌ని తప్పించిన సంగతి తెలిసిందే. తాజాగా క్రికెటర్‌ గౌతమ్‌ గంబీర్‌ కూడా ఇదే విషయాన్ని స్పష్టం చేశాడు. భారత జట్టులోకి యువరాజ్‌ మళ్లీ పునరా గమనం చేయడం చాలా కష్టమని గంబీర్‌ పేర్కొన్నాడు. యువీని భారత సెలెక్టర్లు పక్కన పెట్టడమే కాకుండా దానిని సమర్థించుకోవడంపై గంభీర్‌ మాట్లాడారు.
యువీకి విశ్రింతినిచ్చామని చెప్పిన చీఫ్‌ సెలెక్టర్‌ ఎంఎస్‌కె ప్రసాద్‌పై గంభీర్‌ విమర్శలు చేశాడు. యువీని పక్కన పెట్టారు. అంతవరకు ఒకే. మరి విశ్రాంతి ఇవ్వడమేమిటి. యువరాజ్‌ విషయంలో రెస్ట్‌ అనే పదం సరికాడు. అతను చాలా రోజలుగా క్రికెట్‌ ఆడలేదు. టీమ్‌లోకి రావాలని అతను కోరుకుంటున్నాడు. అతడు ప్రపంచ కప్‌లో ఉండాలని అనుకుంటే కచ్చితంగా టీమ్‌లోకి తీసుకునేవాళ్లు. యువీలాంటి ప్లేయర్‌ రిథమ్‌ దెబ్బతాయాలని ఎవరూ అనుకోరు.
అతనిలాంటి ప్లేయర్‌ను ఓ సిరీస్‌లో ఆడించి మరోదానికి పక్కన పెట్టడం సరికాదని గంభీర్‌ చెప్పాడు. జాతీయ జట్టుకు క్రికెట్‌ ఆడటానికి ఆసక్తిగానే ఉన్నప్పుడు రెస్ట్‌ అనే పదాన్ని ఎలా వాడతారని చీఫ్‌ సెల్టెర్‌ ఎంఎస్‌కె ప్రసాద్‌ని గంభీర్‌ ప్రశ్నించాడు. ఒక వేళ యువీని ప్రపంచకప్‌లో చూడాలని సెలెక్టర్లు భావించి ఉంటే మరికొన్ని అవకాశాలు అతనికి కచ్చితంగా ఇచ్చేవారని అన్నాడు. యువీకి తిరిగి చోటు దక్కడం కష్టమేనని గంభీర్‌ అన్నాడు. అయితే క్రికెట్‌లోని లెజెండరీ ప్లేయర్స్‌లో ఒకడైన యువరాజ్‌ తిరిగి రావాలని తాను కోరుకుంటున్నట్లు అతను చెప్పాడు. ధోని..నువ్వు ఆడుతూనే ఉంటావా…? భారత మాజీ కెప్టెన్‌ మహేంద్రసింగ్‌ ధోనీ 2019 ప్రపంచకప్‌ జట్టులో ఉంటాడనే సెలెక్టర్ల సంకేతాలపై గంభీర్‌ ఫైర్‌ అయ్యాడు. గత కొంత కాలంగా ఫామ్‌లో లేని ధోనీని ఎందుకు ఎంపిక చేసినట్లని…ప్రపంచకప్‌ వరకు అతను ఫామ్‌ కోల్పోకుండా ఉండగలడా…? అని గంభీర్‌ ప్రశ్నిం చాడు. 2019 ప్రపంచకప్‌ జట్లులో ఉండాలంటే ధోనీకి ఒకటే దారి… అప్పటివరకు అతను ఫామ్‌కొనసాగించడమే. ఇదే ప్రామాణికాన్ని ఆటగాళ్లం దరికీ పాటించాలి.
అది ధోనీగానీ…లేదా ఇంకెవరైనా గానీ… ఒకప్పుడు భారత్‌ జట్టుకి చాలానే చేశారు. కానీ…అది గతం…అయిపోయింది. ఇంకా…గతాన్ని చూపి…నాకు ఇష్టమైన రోజులు ఆడతానంటే ఎలా…? అలా అనుకుంటే…ధోని రాకతో వికెట్‌ కీపర్‌ దినేశ్‌ కార్తీక్‌ కెరీర్‌ చాలా కోల్పోయాడు. ఒకవేళ అతనికి అవకాశం ఇచ్చుంటే…అతను నిరూపించు కునేవాడే. ఇప్పటికీ బ్యాకప్‌ వికెట్‌ కీపర్‌గా జట్టుతో కొనసాగేవాడు అని గంభీర్‌ ఘాటుగా స్పందించాడు.